– Хапае – не хапае… Грошаў ніколі не бывае зашмат. Заўсёды хочацца павялічыць людзям заробкі. Але, вядома ж, газета не можа існаваць, калі яна ў мінусе. Заробкі невялічкія, мы працуем малым калектывам, аднак спраўна плацім падаткі. На жаль, апошні год не дае нам магчымасці развівацца. Тут шмат не толькі ўнутраных фактараў, але і знешніх. Беларускі рубель слабее, колькасць насельніцтва, а значыць патэнцыйных падпісчыкаў, у раёне змяншаецца. Але нават у гэтых умовах мы здолелі крыху павялічыць тыраж. Дарэчы, газета не такая танная, калі параўнаць яе з іншымі выданнямі, – адзін нумар каштуе 7 000 рублёў. І я планую яшчэ больш пашырыць кола падпісчыкаў.